संगठन नहीं देश की विचारधारा है कांग्रेस
कांग्रेसपार्टी एक संगठन नहीं बल्कि इस देश की विचारधारा है जिसमें गरीब तबके के उत्थान के साथ-साथ देश का सर्वांगीण विकास और सर्वधर्म समभाव को आत्मसात किया हुआ है। यह कहना है शहर कांग्रेस के पूर्व जिलाध्यक्ष जनार्दन कल्ला का। अखिल भारतीय राष्ट्रीय कांग्रेस के 131वें स्थापना दिवस पर डागा चौक स्थित कार्यालय में विचार गोष्ठी को संबोधित करते हुए उन्होंने कार्यकर्ताओं को देश की एकता एवं अखंडता के लिए सभी व्यक्तियों के अधिकार एवं उसकी सुरक्षा के लिए अपनी जिम्मेदारी निभाने की बात कही। इससे पूर्व कार्यक्रम स्वतंत्रता सेनानियों द्वारा ध्वज फहराया गया तथा उसके बाद राष्ट्रगान के साथ कार्यक्रम का शुभारंभ हुआ।
अध्यक्षता करते हुए कन्हैयालाल कल्ला ने कांग्रेस के इतिहास और उसके प्रयोजन का ध्यान रखते हुए कार्यकर्ताओं को परोपकार और त्याग तपस्या के सिद्धांत को अपनाने की बात कही। पूर्व महापौर भवानीशंकर शर्मा ने कांग्रेस के मूल उद्देश्य पर प्रकाश डालते हुए देश के विकास में योगदान देने की बात कही। प्रवक्ता गौरीशंकर व्यास ने कांग्रेस के इतिहास, एवं स्थापना की वजह पर प्रकाश डाला। गोष्ठी में अब्दुल मजीद खोखर, पूर्व सभापति चतुर्भुज व्यास, पूर्व न्यास अध्यक्ष मकसूद अहमद, नगर निगम के नेता प्रतिपक्ष जावेद पडि़हार, ब्लॉक अध्यक्ष श्रीलाल व्यास, पार्षद हारून राठौड़, शहाबुद्दीन भुट्टों, मो.समीउल्लाह, प्रहलाद सिंह मार्शल, सुनीता गौड़ आदि ने विचार व्यक्त किए। संचालन ब्लॉक अध्यक्ष श्रीलाल व्यास ने किया।
कांग्रेस के स्थापना दिवस के मौके पर पार्टी की विचार धारा पर चर्चा करते पदाधिकारी।
यहां भी मनाया
स्थापना दिवस
बीकानेरदेहात कांग्रेस सेवादल की ओर से गांधी पार्क में आयोजित कार्यक्रम की अध्यक्षता मुख्य संगठक प्रहलाद सिंह मार्शल ने की। अतिरिक्त मुख्य संगठक अब्दुल रहमान लोदरा ने बताया कि इससे पूर्व सेवादल कार्यकर्ताओं ने प्रभातफेरी निकाली। कार्यक्रम में पार्टी पदाधिकारियों ने स्वतंत्रता आंदोलन में कांग्रेस सेवादल की भूमिका पर प्रकाश डाला। पूगल रोड स्थित एनएसयूआई कार्यालय में आयोजित कार्यक्रम की अध्यक्षता करते हुए युवा कांग्रेस के लोकसभा उपाध्यक्ष तोलाराम सियाग ने देश के विकास में पार्टी में योगदान पर विचार रखे। एनएसयूआई जिला महासचिव रुघाराम ज्याणी, शहर अध्यक्ष रामभक्त प्रजापत, सुनील सारस्वत, वसीम फिरोज अब्बासी आदि ने विचार व्यक्त किए। कांग्रेस अनुसूचित जाति विभाग की ओर से पाबूबारी के बाहर आंबेडकर चौक में आयोजित कार्यक्रम का शुभारंभ भंवरलाल हाटीला ने झंडारोहण कर किया।
स्वतंत्रता सेनानियों का सम्मान
कांग्रेसके 131वें स्थापना दिवस पर शहर कांग्रेस की ओर से शहर के स्वतंत्रता सेनानियों का सम्मान किया गया। कार्यक्रम में स्वतंत्रता सेनानी दाऊ लाल व्यास, सत्यनारायण हर्ष, झंवरलाल हर्ष को सम्मानित किया गया। वहीं स्वतंत्रता सेनानी हीरालाल शर्मा का स्वास्थ्य खराब होने के कारण कांग्रेस पदाधिकारियों ने उनके निवास पर जाकर उनका सम्मान किया।
hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva